
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse liiget Georgi Ignatov´it antud küsimust Narva Linnavolikogu istungil ette kandma.

____.09.2017 nr ____

Kinnistu omandamine (Karja 6d, Narva)

1. Asjaolud ja menetluse käik

Kinnistu asukohaga Karja 6d, Narva (Tartu Maakohtu kinnistusosakonna registriosa nr 2835809, katastritunnus 51101:003:0052, pindala 2570m2, sihtotstarve ühiskondlike ehitiste maa 100%) on Sihtasutuse Narva Haigla (registrikood 90003217) omandis. Kinnistu oluliseks osaks olevas ehitises asub soojussõlm, mille kaudu varustatakse soojaga Narva linna omandis olevaid sotsiaalobjekte aadressidel Narva, Karja 6a (Kodutute öömaja) ja Karja 6c (Narkomaanide ja alkohoolikute rehabilitatsiooni MTÜ „Sind ei jäeta üksi“). Vastavalt AS Pindi Kinnisvara eksperthinnangule on kinnistu turuväärtus 19.05.2014 seisuga 86 000 (kaheksakümmend kuus tuhat) eurot. Kinnistu lahutamatuks osaks oleva hoone hooldamisega seotud kulud moodustavad ca 15 000 eurot aastas.

Kinnistu omandamine on linna huvides, kuna see tagab soojussõlme jätkuva töö ja linna sotsiaalobjektide soojavarustuse. Uue soojussõlme ehitamine on kulukas, samuti on Narva linn juba teinud investeeringuid olemasoleva soojussõlme parendamiseks.   

Kinnistu omandamise vajadust arutati Narva Linnavalitsuse linnavarakomisjoni koosolekul 19.04.2017, kus soovitati kinnistu omandada. 

Sihtasutus Narva Haigla avaldas kinnistu võõrandamise kuulutuse ajalehes “Gorod“ ning internetis Sihtasutuse Narva Haigla kodulehel www.narvahaigla.ee. Kirjaliku enampakkumise tingimuste kohaselt tuli esitada hinnapakkumus Sihtasutuse Narva Haigla kantseleisse hiljemalt 28.08.2017 kella 11:00. Kinnistu alghinnaks on 1100 (üks tuhat ükssada) eurot. Võõrandamise lisatingimusteks olid seatud järgmised tingimused: 

1. Ostja kohustub lubama kinnistul juurdesõidutee tasuta ja tähtajatut kasutamist juurdepääsuks kinnistutele aadressidel: Karja 6a ja Karja 6c, Narva. Müüja nõudmisel kohustub  ostja 14 päeva jooksul sõlmima notariaalse lepingu tasuta ja tähtajatu isikliku kasutusõiguse lepingu Narva linna kasuks kinnistul asuva juurdesõidutee avalikuks kasutamiseks. 

2. Ostja kohustub kasutama omandatavat vara otstarbekohaselt - soojussõlme paigutamiseks ja funktsioneerimiseks - 10 aasta jooksul pärast omandiõiguse kande tegemist kinnistusraamatusse. 

3. Ostja kohustub varustama soojusega linna sotsiaalobjekte, mis asuvad aadressil Karja 6a ja Karja 6c, soojusettevõtte - tootja/müüja kehtivate hindade alusel.    

4. Ostja saab omandisse soojavarustuse ja soojaveevarustuse võrgud (paiknevad ühes rennis) alates Karja 6d soojussõlmest hooneteni Karja 6a ja Karja 6c, vastavalt 21.03.1999. a teostusskeemile ning samuti kanalisatsiooni ja veevarustuse, vastavalt 02.03.2005.a teostusskeemile.

5. Ostja kohustub hoidma külma ja kuuma veevarustuse võrke, kanalisatsiooni, soojustrassi/soojusvõrku ja soojussõlme töökorras, teostama omal kulul soojusseadmete hooldust ja korrashoidu, tagama vajaduse korral juurdepääsu seadmetele nende hooldamiseks ja remontimiseks. 

6. Ostja kohustub hüvitama Narva linnale kulutused soojussõlme renoveerimiseks summas 11 000,00 eurot 30 päeva jooksul pärast müügilepingu sõlmimist. 

7. Juhul, kui Ostja rikub mistahes müügilepingust tulenevat kohustust, kohustub ostja maksma lepingutrahvi summas 10 000 eurot. Lepingutrahvi tasumine ei vabasta ostjat müügilepingust tulenevate kohustuste täitmisest. Rikkumisel on müüjal õigus taganeda müügilepingust ja nõuda ostjalt hüvitist kahjude eest. 

Narva linna osalemine kirjalikus enampakkumises oli vastaval viisil heaks kiidetud (Narva Linnavalitsuse 23.08.2017 korraldus nr 775-k „Osalemine enampakkumises kinnistu asukohaga Karja 6d; Narva, omandamiseks) ja hinnapakkumine summas 1100 (üks tuhat ükssada) eurot oli esitatud 28.08.2017. 

Kirjaliku enampakkumise tulemuste alusel Narva linn omandas müügilepingu sõlmimise õiguse alghinnaga 1100 (üks tuhat ükssada) eurot. 

2. Õiguslikud alused

Narva Linnavolikogu 21.06.2005 määrusega nr 20 kinnitatud “Linnavara eeskiri” § 35 kohaselt, kui asjaga seotud varalised õigused on oluliselt väiksemad kaasnevatest kohustustest, võtab linnale tasuta üleantavate asjade ja varaliste kohustuste osas otsuse vastu linnavolikogu. 

3. Otsus

3.1. Omandada Narva linnale kinnistu asukohaga Karja 6d, Narva (Tartu Maakohtu kinnistusosakonna registriosa nr 2835809, katastritunnus 51101:003:0052, pindala 2570m2, sihtotstarve ühiskondlike ehitiste maa 100%).

3.2. Volitada linnapead Tarmo Tammiste’t teostama käesoleva otsuse punktis 3.1 nimetatud vara omandamiseks vajalikke toiminguid ja tegema tehinguid, sh sõlmima kinnistu müügi- ja asjaõiguslepingu. 

3.3. Narva Linnavalitsusel näha ette 2017. aasta lisaeelarve eelnõus käesoleva otsuse punktis 3.1 nimetatud vara omandamiseks vajalikud rahalised vahendid summas 1 100 (üks tuhat ükssada) eurot.

4. Rakendussätted

4.1. Narva Linnavolikogu kantseleil teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Aleksandr Jefimov

esimees
